Status og perspektiv for byggesagsbehandling 
Sagsfremstilling 
10.    Status og perspektiv for byggesagsbehandling  
                                                                                                                        Åbent 
Sagsnr.: 326-2014-111779     J.nr.: 02.34.00            Joan Mortensen.: 326-2014-255326 
  
[adresse] 
2014 har foreløbig været et år med store udfordringer for Team Plan og Byg, særligt for byggegruppen, der i starten 
af året mistede to medarbejdere til kommuner i hovedstadsområdet, hvor af den ene var gruppens fagkoordinator. I 
kombination med mange udviklingsopgaver og forårstravlhed førte det til et underskud, som har resulteret i en sags 
pukkel, som gruppen forsat kæmper med. 
  
Hertil kommer indførelsen af mål for kommunernes sagsbehandlingstid for byggesager (servicemål), der skal regnes 
som bruttotid fra ansøgningen er fuldt oplyst til afgørelsestidspunkt, uanset at en ansøgning forudsætter fx en 
landzonetilladelse efter planloven. Hidtil har vi i Kalundborg Kommune som bekendt arbejdet med servicemål 
baseret på nettotid, og der er afledt af de statslige krav besluttet ændrede servicemål. 
  
I vedlagte notat er der redegjort for mange af tiltag, der er arbejdet med i 2014 for at vende den pressede situation. 
Fremadrettet arbejdes der fortsat på at gøre tingene smartere og smidigere for både sagsbehandlerne og for 
borgerne. Vi har håb om, at vi med den øgede digitaliseringen vil kunne effektivisere produktionen. Når der opnås 
fuldt udbytte af digitale løsninger - det vil sige, når blandt andet den digitale byggesag "Byg og Miljø" fungerer med 
fuld integration til kommunens øvrige systemer, er der forventninger til en optimering af sagsgange og bedre 
overblik, som må påregnes at få positiv betydning for byggesagsbehandlingstiderne.  
  
Vi vil samtidig se på vores sagsgange med et vågent øje i forhold til at placere opgaven i midten. Screeningen er fx 
blevet meget omfattende og byggesagsbehandlerne skal have et vist kendskab til mange lovområder for at kunne 
foretage den fyldestgørende. Det kunne derfor give mening med en mere videns baseret tilgang, der også kunne 
give øget vidensdeling på tværs i organisationen. Sagerne kunne opdeles i to bunker; de sager som vi skal 
screenes/vendes med andre team i et opgavefællesskab, og dem med en begrænset faglighed, der kan løses i 
teamet. 
  
Vi vil fortsat nære en særlig opmærksomhed på vores kommunikation med omgivelserne. Både den sagte og den 
skrevne. Oplevelsen af at modtage en god behandling, at blive forstået som borger, der henvender sig eller 
modtager en skrivelse fra os, er i reglen meget afgørende. Det handler også om de gode oplevelser, der tilsammen 
skaber den gode historie om byggesagbehandlingen i Kalundborg Kommune. 
  
BEHANDLING 
Teknik- og Miljøudvalget. 
  
INDSTILLING 
Teknik- og Udviklingsdirektøren indstiller at vedlagte notat om status og perspektiv for byggesagsbehandling tages 
til efterretning. 
  
ØKONOMISKE KONSEKVENSER 
Ingen økonomiske konsekvenser. 
  
  
Bilag 
  
Bilag 1 - Notat - Status og perspektiv for byggesagsbehandling 
326-2014-228295 
  
  
  
  
Teknik- og Miljøudvalgets møde den 6. oktober 2014: 
Udvalget vedtog at tage sagen til efterretning. 
